17 Le ka motlha se lebale gore fa re boga ka ntlha ya tumelo ya rona, seo ga se reye gore re dirile sengwe se se phoso. (1 Petere 3:17) Re boga ka go bo re ema bolaodi jwa ga Jehofa nokeng, ka go bo re dira se se molemo le ka go bo re se karolo ya lefatshe. Moaposetoloi Petere o ne bua jaana ka seno: “Fa e re lo dira molemo lo bo lo boga, lo go itshokela, seno ke selo se se itumedisang mo Modimong.” Gape Petere o ne a re: “Ba ba bogang tumalanong le thato ya Modimo a ba nne ba neele Mmopi yo o ikanyegang meya ya bone fa ba ntse ba dira molemo.” (1 Petere 2:20; 4:19) Ee, tumelo ya rona e itumedisa Modimo wa rona yo o lorato Jehofa, mme e dira gore a tlotlwe. A lebaka le le utlwalang tota la go nna pelokgale!